title: Provedbena uredba Komisije (EU) 2017/830 оd 15. svibnja 2017. o izmjeni Uredbe (EZ) br. 474/2006 u pogledu popisa zračnih prijevoznika za koje vrijedi zabrana letenja u Uniji ili za koje vrijede ograničenja letenja unutar Unije (Tekst značajan za EGP. )

text:
                  17.5.2017

                  HR

                  Službeni list Europske unije

                  L 124/3

            PROVEDBENA UREDBA KOMISIJE (EU) 2017/830
      оd 15. svibnja 2017.
      o izmjeni Uredbe (EZ) br. 474/2006 u pogledu popisa zračnih prijevoznika za koje vrijedi zabrana letenja u Uniji ili za koje vrijede ograničenja letenja unutar Unije
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EZ) br. 2111/2005 Europskog parlamenta i Vijeća od 14. prosinca 2005. o uspostavi liste Zajednice koja sadrži zračne prijevoznike na koje se primjenjuje zabrana letenja unutar Zajednice, o informiranju putnika u zračnom prometu o identitetu zračnog prijevoznika koji obavlja let i stavljanju izvan snage članka 9. Direktive 2004/36/EZ (1), a posebno njezin članak 4. stavak 2.,
      budući da:

                  (1)

                  Uredbom Komisije (EZ) br. 474/2006 (2) utvrđen je popis zračnih prijevoznika na koje se primjenjuje zabrana letenja u Uniji.

                  (2)

                  U skladu s člankom 4. stavkom 3. Uredbe (EZ) br. 2111/2005 određene države članice i Europska agencija za sigurnost zračnog prometa („EASA”) dostavile su Komisiji informacije koje su relevantne u kontekstu ažuriranja tog popisa. Treće zemlje i međunarodne organizacije isto su tako dostavile relevantne informacije. Popis je potrebno ažurirati na temelju tih informacija.

                  (3)

                  Komisija je izravno ili preko nadležnih tijela odgovornih za njihov regulatorni nadzor obavijestila sve predmetne zračne prijevoznike o bitnim činjenicama i razmatranjima koji čine osnovu za donošenje odluke da se za njih uvede zabrana letenja u Uniji ili izmijene uvjeti zabrane letenja koja je uvedena za zračnog prijevoznika s popisa iz priloga A i B Uredbe (EZ) br. 474/2006.

                  (4)

                  Komisija je predmetnim zračnim prijevoznicima dala mogućnost uvida u dokumente koje su dostavile države članice, kao i mogućnost da podnesu pisane primjedbe i daju usmeni podnesak Komisiji i Odboru osnovanom Uredbom Vijeća (EEZ) br. 3922/1991 (3) („Odbor za sigurnost zračnog prometa”).

                  (5)

                  Komisija je u okviru Uredbe (EZ) br. 2111/2005 i Uredbe (EZ) br. 473/2006 (4) Odboru za sigurnost zračnog prometa dostavila ažurirane podatke o zajedničkim savjetovanjima koja su u tijeku s nadležnim tijelima i zračnim prijevoznicima iz Benina, Bolivije, Indije, Indonezije, Libije, Mozambika, Nigerije, Pakistana, Svetog Vincenta i Grenadina, Tajlanda, Ukrajine i Zimbabvea. Komisija je Odboru za sigurnost zračnog prometa dostavila i informacije o stanju sigurnosti zračnog prometa u Afganistanu, Angoli, Ekvatorskoj Gvineji, Gruziji, Kazahstanu, Libanonu i Nepalu te o tehničkim konzultacijama s Ruskom Federacijom.

                  (6)

                  EASA je Komisiji i Odboru za sigurnost zračnog prometa izložila rezultate analize izvješćâ o nadzoru koje je provela Međunarodna organizacija civilnog zrakoplovstva („ICAO”) u okviru svojeg Univerzalnog programa nadzora sigurnosti. Države članice u tom su kontekstu pozvane da prednost daju inspekcijskim pregledima na stajanci zračnih prijevoznika licenciranih u državama za koje je ICAO utvrdio znatne sigurnosne nedostatke ili za koje je EASA zaključila da u njihovim sustavima nadzora sigurnosti postoje bitni nedostaci. Uz savjetovanja koja je Komisija provela u skladu s Uredbom (EZ) br. 2111/2005, davanjem prednosti inspekcijskim pregledima na stajanci dobivaju se dodatne informacije o razini sigurnosti zračnih prijevoznika licenciranih u tim trećim zemljama.

                  (7)

                  EASA je obavijestila Komisiju i Odbor za sigurnost zračnog prometa i o rezultatima analize inspekcijskih pregleda na stajanci obavljenih na temelju programa ocjenjivanja sigurnosti stranih zrakoplova („program SAFA”) u skladu s Uredbom Komisije (EU) br. 965/2012 (5).

                  (8)

                  Osim toga, EASA je obavijestila Komisiju i Odbor za sigurnost zračnog prometa o projektima tehničke pomoći koji se provode u trećim zemljama na koje se primjenjuju mjere ili obveze nadzora propisane Uredbom (EZ) br. 2111/2005. EASA je dostavila informacije o planovima i zahtjevima za dodatnu tehničku pomoć i suradnju radi poboljšanja administrativnih i tehničkih mogućnosti tijela nadležnih za civilno zrakoplovstvo u cilju uklanjanja neusklađenosti s primjenjivim međunarodnim standardima u području civilnog zrakoplovstva. Države članice pozvane su da u suradnji s Komisijom i EASA-om na bilateralnoj osnovi odgovore na te zahtjeve. Komisija je u tom pogledu ponovno naglasila korist od dostavljanja informacija međunarodnoj zrakoplovnoj zajednici – posebno putem ICAO-ove baze podataka mreže za pružanje pomoći u pitanjima sigurnosti – o tehničkoj pomoći koju pružaju Unija i države članice radi poboljšanja sigurnosti zračnog prometa u cijelom svijetu.

                  (9)

                  Eurocontrol je Komisiji i Odboru za sigurnost zračnog prometa dostavio ažurirane podatke o statusu funkcije za uzbunjivanje programa SAFA te najnovije statističke podatke koji se odnose na poruke upozorenja o zračnim prijevoznicima na koje se primjenjuje zabrana.

         Zračni prijevoznici iz Unije

                  (10)

                  Nakon EASA-ine analize informacija dobivenih inspekcijskim pregledima na stajanci zrakoplova zračnih prijevoznika iz Unije ili inspekcijskim pregledima radi provjere usklađenosti sa standardima koje je provela EASA, kao i posebnih inspekcijskih pregleda i nadzora koje su provela nacionalna tijela nadležna za zrakoplovstvo, nekoliko država članica poduzelo je određene provedbene mjere te o njima obavijestilo Komisiju i Odbor za sigurnost zračnog prometa. Ujedinjena Kraljevina obavijestila je Komisiju i Odbor za sigurnost zračnog prometa o mjerama koje je poduzela u pogledu zračnog prijevoznika Blu Halkin Ltd.

                  (11)

                  Države članice ponovno su potvrdile da su spremne poduzeti potrebne mjere ako se na temelju bilo koje relevantne sigurnosne informacije utvrdi da postoje neposredni sigurnosni rizici zbog toga što zračni prijevoznici iz Unije u potpunosti ne poštuju odgovarajuće standarde sigurnosti za koje su odgovorni.

         Zračni prijevoznici iz Benina

                  (12)

                  U Beninu je od 29. do 31. ožujka 2017. provedena Unijina sigurnosna procjena na terenu. Sudjelovali su stručnjaci iz Komisije, EASA-e i jedne od država članica. Tom je prilikom Agencija za civilno zrakoplovstvo Benina (Agence Nationale de l'Aviation Civile – „ANAC Benin”) dokazala da je u zadnjih nekoliko godina postigla znatan napredak u provedbi standarda ICAO-a i preporučenih praksi.

                  (13)

                  ANAC Benin osnovan je beninskim Zakonom o zrakoplovstvu donesenim 2013. kao tijelo za civilno zrakoplovstvo, koje je financijski i funkcionalno neovisno. Dokazi upućuju na to da je ANAC Benin sposoban uspostaviti i primjenjivati dobar regulatorni sustav te se čini da se nacionalni propisi redovito ažuriraju nakon donošenja svake izmjene standarda ICAO-a i preporučenih praksi. Međutim, tom su prilikom utvrđena područja u kojima su potrebna poboljšanja, posebno u pogledu vremena koje je potrebno za dovršenje postupka izmjene nacionalnih propisa. ANAC Benin dokazao je da je uspostavljen valjan postupak zapošljavanja i osposobljavanja njegova osoblja. Budući da je broj potpuno osposobljenih inspektora veći od broja koji je potreban prema zrakoplovnim aktivnostima koje se u Beninu trenutačno provode, ANAC Benin uspostavio je programe razmjene svojih inspektora sa susjednim zemljama.

                  (14)

                  ANAC Benin je prilikom terenske procjene dokazao da se certificiranje zračnih prijevoznika provodi u skladu s postupcima ICAO-a i da su sve aktivnosti dobro dokumentirane. Iako dokazi upućuju na to da je ANAC Benin sposoban nadgledati zrakoplovne aktivnosti u Beninu, nadzor bi mogao biti djelotvorniji ako bi se pri njegovu provođenju u većoj mjeri u obzir uzimali rezultati valjane procjene sigurnosnog rizika.

                  (15)

                  Dana 26. travnja 2017. ANAC Benin je Komisiji i Odboru za sigurnost zračnog prometa predstavio korektivne mjere koje je poduzeo radi uklanjanja nedostataka uočenih tijekom provedbe Unijine sigurnosne procjene na terenu. Isto tako, ANAC Benin izvijestio je o brojim mjerama koje je poduzeo radi daljnjeg poboljšanja sigurnosti zračnog prometa u Beninu. Te mjere uključuju bolju provedbu kritičnih elemenata nadzora sigurnosti, kao i sklapanje niza radnih dogovora s tijelima iz drugih država u pogledu stavljanja na raspolaganje dodatnih inspektora, ako to bude potrebno s obzirom na količinu operacija.

                  (16)

                  Na temelju svih trenutačno dostupnih informacija, uključujući rezultate sigurnosne procjene provedene u ožujku 2017., Komisija smatra da je ANAC Benin ostvario stabilan napredak u kontinuiranom razdoblju. Osim toga prepoznata je spremnost ANAC Benina na trajnu suradnju s Komisijom. Prema dostupnim informacijama može se zaključiti da ANAC Benin može izvršavati svoje obveze u pogledu nadzora zračnih prijevoznika certificiranih u Beninu.

                  (17)

                  U skladu sa zajedničkim kriterijima iz Priloga Uredbi (EZ) br. 2111/2005 Komisija smatra da bi popis zračnih prijevoznika na koje se primjenjuje zabrana letenja u Uniji trebalo izmijeniti kako bi se iz Priloga A Uredbi (EZ) br. 474/2006 uklonili svi zračni prijevoznici certificirani u Beninu.

                  (18)

                  Države članice moraju, davanjem prednosti inspekcijskim pregledima na stajanci koje treba izvršiti nad zračnim prijevoznicima certificiranima u Beninu, i dalje provjeravati stvarno poštovanje odgovarajućih standarda sigurnosti u skladu s Uredbom (EU) br. 965/2012.

                  (19)

                  Ako se na temelju bilo koje relevantne sigurnosne informacije utvrdi da postoje neposredni sigurnosni rizici koji su posljedica nepotpunog poštovanja međunarodnih standarda sigurnosti, Komisija može biti obvezna poduzeti daljnje mjere u skladu s Uredbom (EZ) br. 2111/2005.

         Zračni prijevoznici iz Bolivije

                  (20)

                  Kad je riječ o zračnim prijevoznicima registriranima u Boliviji, u zadnjih nekoliko godina nisu utvrđeni veći sigurnosni problemi. Međutim, fatalni pad zrakoplova iz flote zračnog prijevoznika LaMia koji se dogodio 29. studenoga 2016. izazvao je zabrinutost u pogledu načina na koji bolivijska tijela provode nadzor sigurnosti nad zračnim prijevoznicima pod njihovom odgovornošću.

                  (21)

                  Dana 23. ožujka 2017. održane su tehničke konzultacije između predstavnika Komisije, EASA-e i jedne od država članica te viših predstavnika Glavne uprave za civilno zrakoplovstvo Bolivije („DGAC”). Tijekom tih konzultacija DGAC je obrazložio promjene do kojih je došlo u pogledu reorganizacije i svoje planove za uvođenje snažne kulture sigurnosti, uspostavu sveobuhvatnog i međusektorskog sustava sigurnosti, izrade detaljne baze podataka o sigurnosti radi utvrđivanja rizika, poboljšavanja postupaka nadzora i osposobljavanja svojeg osoblja.

                  (22)

                  DGAC je objasnio da je Vlada Bolivije već prije pada zrakoplova iz flote zračnog prijevoznika LaMia donijela važne odluke o poboljšanju upravljačke strukture DGAC-a kako bi ojačala njegov civilni karakter za razliku od nekadašnjeg vojnog pristupa. Isto tako, Vlada trenutačno uspostavlja mehanizme za poboljšanje nadzora sigurnosti i izmjenu nacionalnog pravnog okvira kako bi se DGAC-u olakšalo da po potrebi poduzima učinkovite provedbene mjere. Te su mjere dokaz da su bolivijska tijela spremna unaprijediti svoju sposobnost nadzora sigurnosti, iako će djelotvornost tih mjera ovisiti o njihovoj provedbi, a bolivijska tijela mogu još uvelike unaprijediti sposobnost DGAC-a u pogledu nadzora sigurnosti.

                  (23)

                  Na zahtjev Komisije i nakon održavanja tehničkih konzultacija DGAC je dostavio korisne podatke o svojim aktivnostima licenciranja, certificiranja i nadzora te kvalifikacijama i osposobljavanju osoblja zaduženog za nadzor sigurnosti. DGAC je isto tako dostavio podatke o nesrećama i ozbiljnim incidentima koji su se dogodili tijekom 2016. i 2017.

                  (24)

                  Na temelju trenutačno dostupnih informacija, uključujući one koje su iznesene tijekom tehničkih konzultacija održanih 23. ožujka 2017. i nakon njih, zaključeno da je bolivijski DGAC sposoban i voljan ukloniti sve sigurnosne nedostatke.

                  (25)

                  U skladu sa zajedničkim kriterijima iz Priloga Uredbi (EZ) br. 2111/2005 Komisija smatra da u ovoj fazi nema razloga da se popis zračnih prijevoznika na koje se primjenjuje zabrana letenja u Uniji izmijeni uključivanjem zračnih prijevoznika iz Bolivije.

                  (26)

                  Države članice moraju, davanjem prednosti inspekcijskim pregledima na stajanci koje treba izvršiti nad zračnim prijevoznicima certificiranima u Boliviji, i dalje provjeravati stvarno poštovanje odgovarajućih standarda sigurnosti u skladu s Uredbom (EU) br. 965/2012.

                  (27)

                  Ako se na temelju bilo koje relevantne sigurnosne informacije utvrdi da postoje neposredni sigurnosni rizici koji su posljedica nepotpunog poštovanja međunarodnih standarda sigurnosti, Komisija može biti obvezna poduzeti daljnje mjere u skladu s Uredbom (EZ) br. 2111/2005.

         Zračni prijevoznici iz Indije

                  (28)

                  Dana 28. ožujka 2017. održane su tehničke konzultacije između Komisije, EASA-e, država članica i predstavnika Glavne uprave za civilno zrakoplovstvo Indije („indijski DGCA”). Te su konzultacije održane u kontekstu ranijeg sporazuma s indijskim DGCA-om, u skladu s člankom 3. stavkom 2. Uredbe (EZ) br. 473/2006, o održavanju redovitih tehničkih konzultacija s Komisijom radi razmatranja obveza indijskog DGCA-a u odnosu na certificiranje i nadzor certificiranih zračnih prijevoznika.

                  (29)

                  Tijekom tih konzultacija indijski DGCA iznio je podatke o svojoj analizi uspješnosti zračnih prijevoznika certificiranih u Indiji prema programu SAFA, uključujući usporedbu podataka o uspješnosti iz 2016. i 2017. i konkretne podatke o nadzoru koji je proveden nad zračnim prijevoznikom Air India, certificiranim u Indiji. Indijski DGCA iznio je podatke i o promjenama u pogledu svoje sposobnosti nadzora, uključujući izradu „baze podataka inspekcijskih pregleda na stajanci”.

                  (30)

                  Na tim je konzultacijama Komisija podsjetila indijski DGCA na niz elemenata u odnosu na njegove obveze certificiranja i nadzora. Konkretno, iako je indijski DGCA Komisiji dostavio informacije povezane sa sigurnošću na transparentan način, Komisija je naglasila važnost kontinuiranog razvoja njegovih kapaciteta u pogledu certificiranja i nadzora, uključujući zapošljavanje i osposobljavanje tehničkog osoblja, kao i potrebe za razvojem alata kojima bi se omogućilo sustavno praćenje i sustavna kontrola nadzora sigurnosti.

                  (31)

                  Na temelju trenutačno dostupnih informacija, uključujući one koje je indijski DGCA iznio tijekom tehničkih konzultacija održanih 28. ožujka 2017., zaključeno da je indijski DGCA sposoban i voljan ukloniti sigurnosne nedostatke.

                  (32)

                  U skladu sa zajedničkim kriterijima iz Priloga Uredbi (EZ) br. 2111/2005 Komisija smatra da u ovoj fazi nema razloga da se popis zračnih prijevoznika na koje se primjenjuje zabrana letenja u Uniji izmijeni uključivanjem zračnih prijevoznika iz Indije.

                  (33)

                  Države članice moraju, davanjem prednosti inspekcijskim pregledima na stajanci koje treba izvršiti nad zračnim prijevoznicima certificiranima u Indiji, i dalje provjeravati stvarno poštovanje odgovarajućih standarda sigurnosti u skladu s Uredbom (EU) br. 965/2012.

                  (34)

                  Ako se na temelju bilo koje relevantne sigurnosne informacije utvrdi da postoje neposredni sigurnosni rizici koji su posljedica nepotpunog poštovanja međunarodnih standarda sigurnosti, Komisija može biti obvezna poduzeti daljnje mjere u skladu s Uredbom (EZ) br. 2111/2005.

         Zračni prijevoznici iz Indonezije

                  (35)

                  Nastavljene su konzultacije između Komisije i Glavne uprave za civilno zrakoplovstvo Indonezije („indonezijski DGCA”) radi praćenja napretka koji je indonezijski DGCA ostvario na osiguravanju usklađenosti sustava nadzora sigurnosti zračnog prometa u Indoneziji s međunarodnim standardima sigurnosti. U tom je kontekstu indonezijski DGCA u dopisu od 16. ožujka 2017. Komisiji dostavio dodatne informacije i ažurirane podatke o stanju indonezijskog zrakoplovstva i aktivnostima nadzora sigurnosti.

                  (36)

                  Indonezijski DGCA dostavio je podatke za razdoblje od studenoga 2016. do ožujka 2017., a ti su se podaci odnosili na zračne prijevoznike certificirane u Indoneziji, nadzor sigurnosti koji je nad njima proveden, provedbene mjere koje je poduzeo indonezijski DGCA, razvoj indonezijskih propisa u području zrakoplovstva, ozbiljne incidente zabilježene u tom razdoblju i tehničku pomoć pruženu indonezijskom DGCA-u.

                  (37)

                  U navedenom razdoblju indonezijski DGCA nije certificirao nove zračne prijevoznike niti opozvao certifikate za letačke operacije. U dopisu od 16. ožujka 2017. indonezijski DGCA naveo je da mu je glavni prioritet priprema za koordiniranu validacijsku misiju ICAO-a („ICVM”), koja će se održati u listopadu 2017. Očekuje se da će rezultati te misije biti dobar pokazatelj razvoja sustava nadzora sigurnosti u Indoneziji. Indonezijski DGCA nije dostavio dokaze da je nadzor sigurnosti zračnih prijevoznika s važećeg popisa zračnih prijevoznika na koje se primjenjuje zabrana letenja u Uniji osiguran u skladu s međunarodnim standardima sigurnosti.

                  (38)

                  U skladu sa zajedničkim kriterijima iz Priloga Uredbi (EZ) br. 2111/2005 Komisija smatra da u ovoj fazi nema razloga da se popis zračnih prijevoznika na koje se primjenjuje zabrana letenja u Uniji izmijeni uključivanjem ili brisanjem zračnih prijevoznika iz Indonezije.

                  (39)

                  Države članice moraju, davanjem prednosti inspekcijskim pregledima na stajanci koje treba izvršiti nad zračnim prijevoznicima certificiranima u Indoneziji, i dalje provjeravati stvarno poštovanje odgovarajućih standarda sigurnosti u skladu s Uredbom (EU) br. 965/2012.

         Zračni prijevoznici iz Libije

                  (40)

                  Dana 6. ožujka 2017. održane su tehničke konzultacije između Komisije, EASA-e, jedne od država članica i libijskog tijela za civilno zrakoplovstvo („LYCAA”).

                  (41)

                  Tijekom tih konzultacija LYCAA je iznio podatke o svojim aktivnostima nadzora, uključujući planove u pogledu zapošljavanja i osposobljavanja tehničkog osoblja i strateški pristup tehničkom razvoju u kontekstu izgradnje kapaciteta u području sigurnosti zračnog prometa. LYCAA je ponovila da je, unutar ograničenja zahtjevnog operativnog okruženja, odlučna u provedbi međunarodnih obveza u pogledu sigurnosti zračnog prometa.

                  (42)

                  Komisija pozdravlja napore čelništva LYCAA-a i činjenicu da je LYCAA spreman surađivati s Komisijom i obavješćivati je o statusu svojih obveza nadzora.

                  (43)

                  Međutim, Komisija je istaknula da je i dalje ključno pitanje otežano okruženje za poslovanje u Libiji i utjecaj koji takva situacija ima na sposobnost LYCAA-a da izvršava svoje obveze nadzora sigurnosti. Na temelju svih raspoloživih informacija Komisija smatra da Libija trenutačno nije u stanju ispunjavati međunarodne obveze u pogledu sigurnosti zračnog prometa.

                  (44)

                  U skladu sa zajedničkim kriterijima iz Priloga Uredbi (EZ) br. 2111/2005 Komisija smatra da u ovoj fazi nema razloga za izmjenu popisa zračnih prijevoznika na koje se primjenjuje zabrana letenja u Uniji kad je riječ o zračnim prijevoznicima iz Libije.

         Zračni prijevoznici iz Mozambika

                  (45)

                  U Mozambiku je od 6. do 10. veljače 2017. provedena Unijina sigurnosna procjena na terenu. Sudjelovali su stručnjaci iz Komisije, EASA-e i država članica. Tom je prilikom Institut za civilno zrakoplovstvo Mozambika („IACM”) dokazao da je u zadnjih nekoliko godina postigao znatan napredak. Provedba standarda ICAO-a i preporučenih praksi bila je u središtu aktivnosti IACM-a. Pristup IACM-a sigurnosti zračnog prometa tradicionalne je prirode i temelji se na usklađivanju, no taj se pristup počeo razvijati kako bi se mogle uvesti i upotrebljavati suvremene tehnike upravljanja sigurnošću zračnog prometa, a u pripremi je i državni program sigurnosti.

                  (46)

                  Od prethodne je Unijine sigurnosne procjene na terenu provedene u travnju 2015. postignut znatan napredak donošenjem novog Zakona o zrakoplovstvu u Mozambiku i novog statuta IACM-a. Nakon donošenja novog Zakona o zrakoplovstvu započelo je ažuriranje mnogih drugih propisa i zahtjeva, kao i priručnika i postupaka radi njihova usklađivanja s tim Zakonom i s najnovijim izmjenama međunarodnih standarda sigurnosti. Kad je riječ o osoblju IACM-a, situacija se poboljšala i sada je za nadzor nad zrakoplovnim aktivnostima u Mozambiku dostupno više potpuno osposobljenih inspektora. Osposobljavaju se dodatni inspektori, a trenutačan plan zapošljavanja u skladu je sa zrakoplovnim aktivnostima koje se u Mozambiku provode. Isto tako, IACM sada ima bolje uvjete za rad. IACM je osnovan kao tijelo za civilno zrakoplovstvo, koje je administrativno, financijski, vlasnički i funkcionalno neovisno.

                  (47)

                  Dokazi upućuju na to da je IACM sposoban nadgledati zrakoplovne aktivnosti u Mozambiku i uspostaviti dobar regulatorni sustav te da provodi važeće propise u području zrakoplovstva radi uklanjanja bilo kakvih sigurnosnih nedostataka. Sustav nadzora sigurnosti u Mozambiku dobro funkcionira, iako se i dalje radi na njegovu poboljšanju i na osiguravanju njegove usklađenosti s najnovijim izmjenama međunarodnih standarda sigurnosti.

                  (48)

                  Predstavnici Unije tom su prilikom obišli tri zračna prijevoznika certificirana u Mozambiku, koji su odabrani kao odgovarajući uzorak. Riječ je o dva najveća zračna prijevoznika iz Mozambika i zračnom prijevozniku koji izvodi letove helikopterom. Nakon provedene procjene zaključeno je da su ta tri zračna prijevoznika razvila sustave upravljanja kvalitetom i sigurnošću, da kontroliraju održavanje i kontinuiranu plovidbenost te da izvode operacije u skladu s propisima koji se primjenjuju u Mozambiku. Zračni prijevoznici primjenjuju međunarodne standarde sigurnosti i sposobni su ukloniti sigurnosne nedostatke, za što su pokazali spremnost.

                  (49)

                  Dana 17. ožujka 2017. održane su tehničke konzultacije između Komisije, EASA-e i IACM-a. IACM je obavijestio Komisiju o napretku koji je postignut od provođenja Unijine sigurnosne procjene na terenu te je dogovoreno da će IACM dostaviti dodatne informacije o korektivnim mjerama poduzetima radi uklanjanja nedostataka uočenih tijekom provedbe te procjene. IACM je objasnio da je obavijestio dotične zračne prijevoznike o uočenim nedostacima te zatražio da poduzmu korektivne mjere.

                  (50)

                  Dana 21. travnja 2017. IACM je dostavio informacije o svojem korektivnom akcijskom planu, kao i o korektivnim akcijskim planovima tri zračna prijevoznika koji su posjećeni tijekom Unijine sigurnosne procjene na terenu, uključujući o uklanjanju uočenih nedostataka. Korektivnim se akcijskim planom mogu adekvatno ukloniti nedostaci uočeni tijekom provedbe sigurnosne procjene na terenu, a i rokovi za njihovo uklanjanje navedeni u tom planu realistični su. Dostavljeni popratni dokazi važni su za uklanjanje uočenih nedostataka.

                  (51)

                  IACM i Linhas Aéreas de Moçambique, najveći zračni prijevoznik registriran u Mozambiku, dobili su mogućnost da ih 26. travnja 2017. saslušaju Komisija i Odbor za sigurnost zračnog prometa, u skladu s člankom 7. Uredbe (EZ) br. 2111/2005.

                  (52)

                  Tijekom tog saslušanja predstavnik Vlade Mozambika izrazio je njezinu snažnu predanost poboljšanju općenite sigurnosti prometa u Mozambiku, a posebno trajnom poboljšanju provedbe međunarodnih standarda sigurnosti u području zrakoplovstva.

                  (53)

                  Tijekom tog saslušanja IACM je dostavio informacije o sektoru zrakoplovstva u Mozambiku i o tome što IACM može činiti u svojstvu tijela za civilno zrakoplovstvo. Te su informacije uključivale pojedinosti o ustrojstvu IACM-a, mehanizmima financiranja, broju inspektora za nadzor sigurnosti, razvoju zakonodavstva i propisa te o budućim planovima IACM-a.

                  (54)

                  Tijekom tog saslušanja zračni prijevoznik Linhas Aéreas de Moçambique iznio je podatke o floti kojom trenutačno raspolaže i o svojim ciljevima u narednim godinama. Objasnio je da želi povećati broj svojih linija u domaćem i regionalnom prometu te da trenutačno ispituje načine na koje to učiniti. Zračni prijevoznik Linhas Aéreas de Moçambique iznio je i podatke o svojem sustavu upravljanja sigurnošću.

                  (55)

                  Na temelju svih dostupnih informacija, uključujući rezultate Unijine sigurnosne procjene na terenu i informacije iznesene tijekom saslušanja održanog 26. travnja 2017., smatra se da je IACM ostvario stabilan napredak u kontinuiranom razdoblju. Prepoznata je i spremnost IACM-a na trajnu suradnju s Komisijom. Procjenjuje se da IACM može izvršavati svoje obveze u pogledu nadzora zračnih prijevoznika certificiranih u Mozambiku. Tijekom saslušanja Vlada Mozambika obvezala se na potpuno sudjelovanje u tekućem dijalogu o pitanjima sigurnosti s Komisijom, uključujući dodatne sastanke ako ih Komisija bude smatrala nužnima.

                  (56)

                  U skladu sa zajedničkim kriterijima iz Priloga Uredbi (EZ) br. 2111/2005 Komisija smatra da bi popis zračnih prijevoznika na koje se primjenjuje zabrana letenja u Uniji trebalo izmijeniti kako bi se iz Priloga A Uredbi (EZ) br. 474/2006 uklonili svi zračni prijevoznici certificirani u Mozambiku.

                  (57)

                  Države članice moraju, davanjem prednosti inspekcijskim pregledima na stajanci koje treba izvršiti nad zračnim prijevoznicima certificiranima u Mozambiku, i dalje provjeravati stvarno poštovanje odgovarajućih standarda sigurnosti u skladu s Uredbom (EU) br. 965/2012.

                  (58)

                  Ako se na temelju bilo koje relevantne sigurnosne informacije utvrdi da postoje neposredni sigurnosni rizici koji su posljedica nepotpunog poštovanja međunarodnih standarda sigurnosti, Komisija može biti obvezna poduzeti daljnje mjere u skladu s Uredbom (EZ) br. 2111/2005.

         Zračni prijevoznici iz Nigerije

                  (59)

                  Dana 25. studenoga 2015. zračni prijevoznik Med-View Airline, certificiran u Nigeriji, podnio je zahtjev EASA-i za izdavanje odobrenja statusa prijevoznika iz treće zemlje (odobrenje TCO). EASA je ocijenila zahtjev u skladu sa zahtjevima utvrđenima u Uredbi Komisije (EU) br. 452/2014 i izrazila zabrinutost jer Med-View Airline nije pokazao da je ispunio primjenjive zahtjeve utvrđene u članku 3. Uredbe (EU) br. 452/2014. EASA je stoga zaključila da daljnja ocjena ne bi završila izdavanjem odobrenja TCO zračnom prijevozniku Med-View Airline jer on ne ispunjava navedene zahtjeve. Stoga je EASA 17. studenoga 2016. odbila zahtjev iz sigurnosnih razloga.

                  (60)

                  Komisija je 24. veljače 2017. zatražila informacije od nigerijskog tijela za civilno zrakoplovstvo („NCAA”) o mjerama koje su poduzete nakon što je EASA odbila zahtjev zračnog prijevoznika Med-View Airline za izdavanje odobrenja TCO. U svojem dopisu Komisiji od 22. ožujka 2017. NCAA nije dokazao da se mjerama koje je poduzeo mogu na odgovarajući način ukloniti nedostaci utvrđeni EASA-inom ocjenom sigurnosti potrebnom za izdavanje odobrenja TCO zračnom prijevozniku Med-View Airline.

                  (61)

                     Med-View Airline je Komisiji 10. i 24. travnja 2017. dostavio podatke o korektivnim mjerama koje su poduzete radi uklanjanja nedostataka koje je utvrdila EASA.

                  (62)

                  NCAA i Med-View Airline dobili su mogućnost da ih 25. travnja 2017. saslušaju Komisija i Odbor za sigurnost zračnog prometa, u skladu s člankom 7. Uredbe (EZ) br. 2111/2005.

                  (63)

                  Tijekom tog saslušanja NCAA je iznio samo djelomične informacije u pogledu datuma osnivanja, nalaza nadzora ICAO-a provedenih 2006. i u ožujku 2016., svojeg statusa prema programu ocjene sigurnosti međunarodnog zrakoplovstva kojeg provodi Savezna uprava za zrakoplovstvo SAD-a („FAA”) te broja letačkih operacija, inspektora za plovidbenost i nositelja svjedodžbe zračnog prijevoznika u Nigeriji. Odgovori koje je NCAA pružio na pitanja koja su se odnosila na njegovu sposobnost da utvrdi i prati nedostatke nisu bili zadovoljavajući. Smatra se da će NCAA trebati poduzeti mjere radi postizanja tražene razine kvalitete nadzora sigurnosti zračnih prijevoznika za koje je odgovoran.

                  (64)

                  Tijekom tog saslušanja, podrobnije obrazlažući informacije koje je prethodno naveo, Med-View Airline obavijestio je Komisiju i Odbor za sigurnost zračnog prometa o korektivnim mjerama koje su poduzete radi uklanjanja ozbiljnih nedostataka koje je utvrdila EASA tijekom provođenja ocjene sigurnosti potrebne za izdavanje odobrenja TCO, kao što su letačke operacije koje nisu obuhvaćene odobrenom svjedodžbom zračnog prijevoznika i povezane operativne specifikacije, plovidbenost i kontrola održavanja, provedba direktiva o plovidbenosti i nadzor nad njihovom provedbom te sustav upravljanja sigurnošću i kvalitetom. Međutim, pokazalo se da Med-View Airline ne shvaća ozbiljnost sigurnosnih nedostataka koje je utvrdila EASA. Nadalje, mjere koje je poduzeo Med-View Airline pokazuju da nije provedena primjerena analiza temeljnih uzroka i da ne postoji odgovarajući korektivni akcijski plan kojim bi se spriječila pojava istih ili sličnih neusklađenosti koje su uzrokovale te nedostatke.

                  (65)

                  Iz trenutačno raspoloživih informacija, koje se temelje na EASA-inoj ocjeni sigurnosti potrebnoj za izdavanje odobrenja TCO te na informacijama koje su dostavili NCAA i Med-View Airline, vidljivo je da postoje dokazi o ozbiljnim sigurnosnim nedostacima kad je riječ o zračnom prijevozniku Med-View Airline. Te informacije upućuju i na to da Med-View Airline ne može ukloniti navedene sigurnosne nedostatke, na što među ostalim ukazuje neodgovarajući i nedostatan plan korektivnih mjera koji je taj zračni prijevoznik predstavio kao odgovor na nalaze utvrđene provedbom ocjene sigurnosti koja je potrebna za izdavanje odobrenja TCO.

                  (66)

                  U skladu sa zajedničkim kriterijima iz Priloga Uredbi (EZ) br. 2111/2005 Komisija smatra da bi popis zračnih prijevoznika na koje se primjenjuje zabrana letenja u Uniji trebalo izmijeniti dodavanjem zračnog prijevoznika Med-View Airline u Prilog A Uredbi (EZ) br. 474/2006.

                  (67)

                  Države članice moraju, davanjem prednosti inspekcijskim pregledima na stajanci koje treba izvršiti nad zračnim prijevoznicima certificiranima u Nigeriji, i dalje provjeravati stvarno poštovanje odgovarajućih standarda sigurnosti u skladu s Uredbom (EU) br. 965/2012.

                  (68)

                  Ako se na temelju bilo koje relevantne sigurnosne informacije utvrdi da postoje neposredni sigurnosni rizici koji su posljedica nepotpunog poštovanja međunarodnih standarda sigurnosti, Komisija može biti obvezna poduzeti daljnje mjere u skladu s Uredbom (EZ) br. 2111/2005.

         Zračni prijevoznici iz Pakistana

                  (69)

                  Komisija je dopisom od 23. siječnja 2017. od pakistanskog tijela za civilno zrakoplovstvo („PCAA”) zatražila informacije o daljnjim aktivnostima koje to tijelo poduzima u vezi s padom zrakoplova ATR iz flote zračnog prijevoznika Pakistan International Airlines Corporation Ltd, certificiranog u Pakistanu, koji se dogodio 7. prosinca 2016. U tom je dopisu Komisija isto tako podsjetila da je EASA 13. siječnja 2016. iz sigurnosnih razloga odbila zahtjev za izdavanje odobrenja TCO još jednog zračnog prijevoznika certificiranog u Pakistanu, odnosno teretnog prijevoznika AHS International (Pvt) Ltd. Uz to, Komisija je u dopisu navela da započinje službene konzultacije s PCAA-om, u skladu s odredbama članka 3. stavka 2. Uredbe (EZ) br. 473/2006.

                  (70)

                  Dana 18. travnja 2017. održane su tehničke konzultacije između Komisije, EASA-e, jedne od država članica i predstavnika PCAA-a. Tijekom tih konzultacija PCAA je iznio podatke koji su obuhvaćali pregled njegovih obveza certificiranja i nadzora, uključujući sažete podatke o inspekcijama provedenima u razdoblju od 2011. do 2016. Na tim se konzultacijama posebno raspravljalo o odgovornostima koje PCAA ima u pogledu nadzora sigurnosti zračnog prijevoznika Pakistan International Airlines Corporation Ltd.

                  (71)

                  Komisija je tijekom konzultacija obavijestila PCAA o nizu elemenata koji se odnose na njegove obveze certificiranja i nadzora. Konkretno, iako je PCAA Komisiji dostavio informacije povezane sa sigurnošću na transparentan način, Komisija je naglasila da je nužno da PCAA posveti dužnu pažnju kontinuiranom unapređenju svojih sustava sigurnosti. Uz to, Komisija je poručila PCAA-u da treba biti u potpunosti upoznat sa zahtjevima iz Uredbe Komisije (EU) br. 452/2014 i obratiti pažnju na način na koji oni utječu na zračne prijevoznike certificirane u Pakistanu.

                  (72)

                  Na temelju trenutačno dostupnih informacija, uključujući one koje je PCAA iznio tijekom tehničkih konzultacija održanih 18. travnja 2017., zaključeno da je PCAA sposoban i voljan ukloniti sigurnosne nedostatke.

                  (73)

                  U skladu sa zajedničkim kriterijima iz Priloga Uredbi (EZ) br. 2111/2005 Komisija smatra da u ovoj fazi nema razloga da se popis zračnih prijevoznika na koje se primjenjuje zabrana letenja u Uniji izmijeni uključivanjem zračnih prijevoznika iz Pakistana.

                  (74)

                  Države članice moraju, davanjem prednosti inspekcijskim pregledima na stajanci koje treba izvršiti nad zračnim prijevoznicima certificiranima u Pakistanu, provjeravati stvarno poštovanje odgovarajućih standarda sigurnosti u skladu s Uredbom (EU) br. 965/2012.

                  (75)

                  Ako se na temelju bilo koje relevantne sigurnosne informacije utvrdi da postoje neposredni sigurnosni rizici koji su posljedica nepotpunog poštovanja međunarodnih standarda sigurnosti, Komisija može biti obvezna poduzeti daljnje mjere u skladu s Uredbom (EZ) br. 2111/2005.

         Zračni prijevoznici iz Rusije

                  (76)

                  Komisija, EASA i nadležna tijela država članica nastavili su u proteklih šest mjeseci pozorno pratiti razinu sigurnosti zračnih prijevoznika certificiranih u Rusiji koji lete unutar Unije, među ostalim davanjem prednosti inspekcijskim pregledima na stajanci koje treba izvršiti nad određenim ruskim zračnim prijevoznicima u skladu s Uredbom (EU) br. 965/2012.

                  (77)

                  Dana 17. ožujka 2017. predstavnici Komisije, EASA-e i jedne od država članica susreli su se s predstavnicima ruske Savezne agencije za zračni promet („FATA”). Sastanak je održan radi preispitivanja razine sigurnosti zračnih prijevoznika certificiranih u Rusiji na temelju izvješća o inspekcijskim pregledima na stajanci provedenima u razdoblju od 11. ožujka 2016. do 10. ožujka 2017. te radi utvrđivanja slučajeva u kojima FATA treba provoditi stroži nadzor.

                  (78)

                  Komisija je na tom sastanku detaljnije preispitala rezultate inspekcijskih pregleda na stajanci koji su u okviru programa SAFA provedeni nad šest zračnih prijevoznika certificiranih u Rusiji. Iako nisu utvrđeni nikakvi sigurnosni nedostaci, s obzirom na to da je nad nekim zračnim prijevoznicima proveden ograničen broj inspekcijskih pregleda, FATA je obavijestila Komisiju da će se u sljedećem tromjesečju provesti dodatni inspekcijski pregledi nad dvoje od tih zračnih prijevoznika.

                  (79)

                  Na temelju trenutačno dostupnih informacija, uključujući one koje je FATA iznijela tijekom tehničkih konzultacija održanih 17. ožujka 2017., zaključeno da je FATA sposobna i voljna ukloniti sigurnosne nedostatke. Na temelju toga Komisija je zaključila da nije potrebno saslušanje ruskih zrakoplovnih tijela ni zračnih prijevoznika certificiranih u Rusiji pred Komisijom i Odborom za sigurnost zračnog prometa.

                  (80)

                  U skladu sa zajedničkim kriterijima iz Priloga Uredbi (EZ) br. 2111/2005 Komisija smatra da u ovoj fazi nema razloga da se popis zračnih prijevoznika na koje se primjenjuje zabrana letenja u Uniji izmijeni uključivanjem zračnih prijevoznika iz Rusije.

                  (81)

                  Države članice moraju, davanjem prednosti inspekcijskim pregledima na stajanci koje treba izvršiti nad zračnim prijevoznicima certificiranima u Rusiji, i dalje provjeravati stvarno poštovanje odgovarajućih standarda sigurnosti u skladu s Uredbom (EU) br. 965/2012.

                  (82)

                  Ako se na temelju tih inspekcijskih pregleda utvrdi da postoji neposredni sigurnosni rizik koji je posljedica neusklađenosti s odgovarajućim standardima sigurnosti, Komisija može biti obvezna poduzeti mjere protiv zračnih prijevoznika iz Rusije u skladu s Uredbom (EZ) br. 2111/2005.

         Zračni prijevoznici iz Svetog Vincenta i Grenadina

                  (83)

                  Dana 16. travnja 2015. zračni prijevoznik Mustique Airways, certificiran u Svetom Vincentu i Grenadinima, podnio je zahtjev EASA-i za izdavanje odobrenja TCO. EASA je ocijenila zahtjev u skladu sa zahtjevima utvrđenima u Uredbi (EU) br. 452/2014 i izrazila zabrinutost jer Mustique Airways nije pokazao da je ispunio primjenjive zahtjeve utvrđene u članku 3. Uredbe (EU) br. 452/2014. EASA je stoga zaključila da daljnja ocjena ne bi završila izdavanjem odobrenja TCO zračnom prijevozniku Mustique Airways jer on ne ispunjava navedene zahtjeve. Stoga je EASA 4. listopada 2016. odbila zahtjev iz sigurnosnih razloga.

                  (84)

                  Komisija je 30. siječnja 2017. zatražila informacije od nadležnog tijela Svetog Vincenta i Grenadina, odnosno istočnokaripskog tijela za civilno zrakoplovstvo („ECCAA”), o mjerama koje su poduzete nakon što je EASA odbila zahtjev zračnog prijevoznika Mustique Airways za izdavanje odobrenja TCO. Dana 24. veljače 2017. ECCAA je obavijestila Komisiju da je Mustique Airways2. veljače 2017. podnio novi zahtjev EASA-i za izdavanje odobrenja TCO uz obrazloženje da su sigurnosni nedostaci zbog kojih je odbijen njegov prethodni zahtjev uklonjeni na zadovoljavajući način.

                  (85)

                  Budući da ni Mustique Airways ni ECCAA nisu dostavili dokaze o tome da su sigurnosni nedostaci iz EASA-ine ocjene sigurnosti potrebne za izdavanje odobrenja TCO zaista uklonjeni, ECCAA i Mustique Airways dobili su mogućnost da ih 26. travnja 2017. saslušaju Komisija i Odbor za sigurnost zračnog prometa, u skladu s člankom 7. Uredbe (EZ) br. 2111/2005.

                  (86)

                  ECCAA nije odgovorio na poziv na saslušanje i nije na njemu sudjelovao. Isto tako, ECCAA nije dostavio podatke o mjerama koje su poduzete u pogledu nalaza ocjene sigurnosti potrebne za izdavanje odobrenja TCO kad je riječ o zračnom prijevozniku Mustique Airways ni o svojim aktivnostima nadzora.

                  (87)

                  Dana 24. travnja 2017. EASA je održala tehnički sastanak sa zračnim prijevoznikom Mustique Airways radi rasprave o ponovnom podnošenju zahtjeva. S obzirom na to da se sastanak održao nedugo prije saslušanja, EASA nije bila u mogućnosti provesti cjelovitu ocjenu novog zahtjeva. Međutim, EASA je mogla Komisiji i Odboru za sigurnost zračnog prometa potvrditi da i dalje postoje glavni uzroci ozbiljnih i ponavljajućih sigurnosnih nedostataka koje je utvrdila tijekom provođenja svoje prve ocjene sigurnosti potrebne za izdavanje odobrenja TCO.

                  (88)

                  Na saslušanju održanom 26. travnja 2017.Mustique Airways iznio je informacije o svojem poslovanju i uvjetima za rad te je samo ukratko naveo one informacije koje su povezane sa sigurnosnim aspektima. Informacije koje je Mustique Airways dostavio u pogledu napretka koji je ostvaren kad je riječ o razvoju njegovih sustava upravljanja sigurnošću i kvalitetom upućuju na to da su ti sustavi nedovoljno razvijeni. Iako je pohvalna činjenica da zračni prijevoznik Mustique Airways želi voditi učinkovitiji dijalog s EASA-om kad je riječ o njegovu ponovnom zahtjevu za izdavanje odobrenja TCO, utvrđeno je da nedostaju ključni sigurnosni elementi poput osnovnog sustava upravljanja sigurnošću. Štoviše, pokazalo se da Mustique Airways ne shvaća ozbiljnost nedostataka koje je utvrdila EASA. Konačno, postalo je jasno da je kultura sigurnosti tog zračnog prijevoznika više reaktivna nego proaktivna.

                  (89)

                  Iz trenutačno raspoloživih informacija, uključujući informacije koje je dostavila EASA u okviru odbijenog zahtjeva za izdavanje odobrenja TCO zračnom prijevozniku Mustique Airways i u okviru postupka odlučivanja o ponovnom zahtjevu koji je u tijeku, kao i informacije koje je dostavio Mustique Airways, vidljivo je da postoje dokazi o ozbiljnim sigurnosnim nedostacima kad je riječ o tom zračnom prijevozniku. Mustique Airways trenutačno nije u mogućnosti na zadovoljavajući način ukloniti svoje sigurnosne nedostatke. Ustvari, njegove su trenutačne sigurnosne radnje uglavnom u razvojnoj fazi, a korektivni akcijski plan koji je predstavljen kao odgovor na nedostatke utvrđene ocjenom sigurnosti potrebnom za izdavanje odobrenja TCO nije dovoljno razvijen, posebno kad je riječ o potrebnoj analizi temeljnih uzroka.

                  (90)

                  U skladu sa zajedničkim kriterijima iz Priloga Uredbi (EZ) br. 2111/2005 Komisija smatra da bi popis zračnih prijevoznika na koje se primjenjuje zabrana letenja u Uniji trebalo izmijeniti dodavanjem zračnog prijevoznika Mustique Airways u Prilog A Uredbi (EZ) br. 474/2006.

                  (91)

                  Države članice moraju, davanjem prednosti inspekcijskim pregledima na stajanci koje treba izvršiti nad zračnim prijevoznicima certificiranima u Svetom Vincentu i Grenadinima, i dalje provjeravati stvarno poštovanje odgovarajućih standarda sigurnosti u skladu s Uredbom (EU) br. 965/2012.

                  (92)

                  Ako se na temelju bilo koje relevantne sigurnosne informacije utvrdi da postoje neposredni sigurnosni rizici koji su posljedica nepotpunog poštovanja međunarodnih standarda sigurnosti, Komisija može biti obvezna poduzeti daljnje mjere u skladu s Uredbom (EZ) br. 2111/2005.

         Zračni prijevoznici iz Tajlanda

                  (93)

                  Dana 17. ožujka 2017. održane su tehničke konzultacije između Komisije, EASA-e i tajlandskog tijela za civilno zrakoplovstvo („CAAT”). CAAT je tijekom konzultacija obavijestio Komisiju o napretku koji je postignut od rujna 2016., posebno u pogledu sustava zračnog prometa u Tajlandu, plana usklađivanja i trenutačnog stanja provedbe njegova korektivnog akcijskog plana.

                  (94)

                  Za ostvarivanje napretka ključno je sljedeće: Zakon o civilnom zrakoplovstvu, čije se stupanje na snagu očekuje u zadnjem tromjesečju 2017., izmjena CAAT-ovih propisa, promjene u njegovoj organizaciji, održivi mehanizmi financiranja, odabir kvalitetnog osoblja i bolji programi osposobljavanja inspektora CAAT-a. Poboljšani su način na koji CAAT provodi inspekcijske preglede te njegovi priručnici i alati, uključujući informatički sustav, a njegov je program nadzora ažuriran kako bi se osigurao potpun i trajan nadzor nad zračnim prijevoznicima certificiranima u Tajlandu. Isto tako, CAAT je uspostavio odjel za osiguranje kvalitete, koji nadzire usklađenost CAAT-a s međunarodnim i nacionalnim standardima zrakoplovne sigurnosti.

                  (95)

                  CAAT je dostavio i podatke o razvoju nacionalnog programa sigurnosti te o stanju u pogledu nalaza nadzora ICAO-a provedenog u siječnju 2015., uključujući znatne sigurnosne nedostatke u postupku certificiranja zračnih prijevoznika na temelju tih nalaza. Nadalje, CAAT je dostavio podatke o napretku koji je postignut u pogledu njegova plana održivosti i o međunarodnoj suradnji u kojoj sudjeluje.

                  (96)

                  Važan element CAAT-ova korektivnog akcijskog plana je ponovno certificiranje zračnih prijevoznika iz Tajlanda na temelju ICAO-ova strukturiranog pristupa certificiranju zračnih prijevoznika u pet faza. Prvi od tih zračnih prijevoznika koji posluju na međunarodnoj razini ponovno je certificiran u veljači 2017., a CAAT očekuje da će do kraja lipnja 2017. ponovno certificirati 12 ostalih zračnih prijevoznika koji se bave međunarodnim zračnim prometom. Tijekom provođenja postupka ponovne certifikacije CAAT je poduzeo provedbene mjere protiv određenih podnositelja zahtjeva za ponovno certificiranje.

                  (97)

                  Vlada Tajlanda i CAAT pokazuju jasnu predanost poboljšanju sustava nadzora sigurnosti u Tajlandu. CAAT je dokazao da je u zadnjih šest mjeseci ostvaren bitan napredak. Dostupne informacije o sigurnosti zračnih prijevoznika certificiranih u Tajlandu ne idu u prilog odluci o uvođenju zabrane ili ograničenja letenja. Radi pomnog praćenja razvoja događaja savjetovanja s tajlandskim tijelima trebaju se nastaviti u skladu s člankom 3. stavkom 2. Uredbe (EZ) br. 473/2006.

                  (98)

                  U skladu sa zajedničkim kriterijima iz Priloga Uredbi (EZ) br. 2111/2005 Komisija smatra da u ovoj fazi nema razloga da se popis zračnih prijevoznika na koje se primjenjuje zabrana letenja u Uniji izmijeni kad je riječ o zračnim prijevoznicima iz Tajlanda.

                  (99)

                  Države članice moraju, davanjem prednosti inspekcijskim pregledima na stajanci koje treba izvršiti nad zračnim prijevoznicima certificiranima u Tajlandu, i dalje provjeravati stvarno poštovanje odgovarajućih standarda sigurnosti u skladu s Uredbom (EU) br. 965/2012.

                  (100)

                  Ako se na temelju bilo koje relevantne sigurnosne informacije utvrdi da postoje neposredni sigurnosni rizici koji su posljedica nepotpunog poštovanja međunarodnih standarda sigurnosti, Komisija može biti obvezna poduzeti daljnje mjere u skladu s Uredbom (EZ) br. 2111/2005.

         Zračni prijevoznici iz Ukrajine

                  (101)

                  Dana 29. kolovoza 2014. zračni prijevoznik International Joint-Stock Aviation Company „URGA”, certificiran u Ukrajini, podnio je zahtjev EASA-i za izdavanje odobrenja TCO. EASA je ocijenila zahtjev u skladu sa zahtjevima utvrđenima u Uredbi (EU) br. 452/2014 i izrazila zabrinutost jer International Joint-Stock Aviation Company „URGA” nije pokazao da je ispunio primjenjive zahtjeve utvrđene u članku 3. Uredbe (EU) br. 452/2014. EASA je stoga zaključila da daljnja ocjena ne bi završila izdavanjem odobrenja TCO zračnom prijevozniku International Joint-Stock Aviation Company „URGA” jer on ne ispunjava navedene zahtjeve. Stoga je EASA 15. rujna 2016. odbila zahtjev iz sigurnosnih razloga.

                  (102)

                  Dana 15. veljače 2016. zračni prijevoznik Air Company „Black Sea Airlines” LLC, certificiran u Ukrajini, podnio je zahtjev EASA-i za izdavanje odobrenja TCO. EASA je ocijenila zahtjev u skladu sa zahtjevima utvrđenima u Uredbi (EU) br. 452/2014 i izrazila zabrinutost jer Air Company „Black Sea Airlines” LLC nije pokazao da je ispunio primjenjive zahtjeve utvrđene u članku 3. Uredbe (EU) br. 452/2014. EASA je stoga zaključila da daljnja ocjena ne bi završila izdavanjem odobrenja TCO zračnom prijevozniku Air Company „Black Sea Airlines” LLC jer on ne ispunjava navedene zahtjeve. Stoga je EASA 13. listopada 2016. odbila zahtjev iz sigurnosnih razloga.

                  (103)

                  Komisija je 6. ožujka 2017. zatražila informacije od ukrajinske državne uprave za zrakoplovstvo („SAAU”) o mjerama koje su poduzete nakon što je EASA odbila zahtjeve zračnih prijevoznika International Joint-Stock Aviation Company „URGA” i Air Company „Black Sea Airlines” LLC za izdavanje odobrenja TCO. Tim su dopisom započete službene konzultacije sa SAAU-om, u skladu s odredbama članka 3. stavka 2. Uredbe (EZ) br. 473/2006. S obzirom na to da sigurnosni nedostaci utvrđeni EASA-inom ocjenom sigurnosti potrebnom za izdavanje odobrenja TCO nisu uklonjeni, SAAU, International Joint-Stock Aviation Company „URGA” i Air Company „Black Sea Airlines” LLC dobili su mogućnost da ih 25. travnja 2017. saslušaju Komisija i Odbor za sigurnost zračnog prometa, u skladu s člankom 7. Uredbe (EZ) br. 2111/2005.

                  (104)

                  Dana 3. travnja 2017. SAAU je opozvao svjedodžbu zračnog prijevoznika Air Company „Black Sea Airlines” LLC. Tom su odlukom okončane službene konzultacije započete 6. ožujka 2017. u pogledu tog zračnog prijevoznika.

                  (105)

                  Komisija i Odbor za sigurnost zračnog prometa saslušali su SAAU i zračnog prijevoznika International Joint-Stock Aviation Company „URGA”25. travnja 2017. SAAU je među ostalim izvijestio da su aktivnosti nadzora provedene nad zračnim prijevoznicima certificiranima u Ukrajini usklađene s rezultatima programa SAFA, kao i sa svim informacijama dobivenima u postupku izdavanja odobrenja TCO. SAAU je dostavio i informacije o mogućem donošenju kratkoročnih mjera poput obustave, ograničavanja ili opoziva svjedodžbe zračnog prijevoznika kao odgovoru na EASA-ino odbijanje zahtjeva za izdavanje odobrenja TCO. Uz to, SAAU je dostavio informacije o dugoročnim mjerama namijenjenima poboljšanju internih postupaka povezanih s aktivnostima nadzora i certificiranja koje to tijelo provodi kad je riječ o zračnim prijevoznicima certificiranima u Ukrajini.

                  (106)

                  Tijekom tog saslušanja, podrobnije obrazlažući informacije koje je prethodno naveo, International Joint-Stock Aviation Company „URGA” iznio je dodatne informacije o korektivnim mjerama koje su poduzete radi uklanjanja ozbiljnih nedostataka koje je utvrdila EASA tijekom provođenja ocjene sigurnosti potrebne za izdavanje odobrenja TCO, kao što su vođenje kontinuirane plovidbenosti i provođenje održavanja. Taj je zračni prijevoznik obavijestio i o dodatnom nadzoru koji je u ožujku 2017. proveo privatni subjekt kako bi se utvrdilo u kojoj je mjeri taj zračni prijevoznik usklađen s međunarodnim standardima sigurnosti u području zrakoplovstva. Nadzorom su potvrđeni sustavni nedostaci u postojećem dokumentacijskom sustavu zračnog prijevoznika koje je prethodno utvrdila EASA.

                  (107)

                  Nadalje, tijekom tog saslušanja zračni je prijevoznik International Joint-Stock Aviation Company „URGA” objasnio da je 19. travnja 2017. podnio novi zahtjev za izdavanje odobrenja TCO. Komisija i Odbor za sigurnost zračnog prometa primili su to na znanje i pozdravili potvrdu tog zračnog prijevoznika i EASA-e da će obradi novog zahtjeva za izdavanje odobrenja TCO biti posvećena posebna pozornost, kako se zahtijeva Uredbom (EU) br. 452/2014.

                  (108)

                  Iz trenutačno raspoloživih informacija, koje se temelje na EASA-inoj ocjeni sigurnosti zračnog prijevoznika International Joint-Stock Aviation Company „URGA” potrebnoj za izdavanje odobrenja TCO te na informacijama koje su dostavili SAAU i International Joint-Stock Aviation Company „URGA”, vidljivo je da provedba korektivnih mjera namijenjenih uklanjanju sigurnosnih nedostataka koje je utvrdila EASA nije zadovoljavajuća. Iz informacija je isto tako vidljivo da zračni prijevoznik trenutačno nije u mogućnosti samostalno utvrditi neusklađenosti u svim svojim postupcima i radnjama.

                  (109)

                  U skladu sa zajedničkim kriterijima iz Priloga Uredbi (EZ) br. 2111/2005 Komisija smatra da bi popis zračnih prijevoznika na koje se primjenjuje zabrana letenja u Uniji trebalo izmijeniti dodavanjem zračnog prijevoznika International Joint-Stock Aviation Company „URGA” u Prilog A Uredbi (EZ) br. 474/2006.

                  (110)

                  Države članice moraju, davanjem prednosti inspekcijskim pregledima na stajanci koje treba izvršiti nad zračnim prijevoznicima certificiranima u Ukrajini, i dalje provjeravati stvarno poštovanje odgovarajućih standarda sigurnosti u skladu s Uredbom (EU) br. 965/2012.

                  (111)

                  Ako se na temelju bilo koje relevantne sigurnosne informacije utvrdi da postoje neposredni sigurnosni rizici koji su posljedica nepotpunog poštovanja međunarodnih standarda sigurnosti, Komisija može biti obvezna poduzeti daljnje mjere u skladu s Uredbom (EZ) br. 2111/2005.

         Zračni prijevoznici iz Zimbabvea

                  (112)

                  Dana 12. travnja 2016. zračni prijevoznik Air Zimbabwe (Pvt) Ltd, certificiran u Zimbabveu, podnio je zahtjev EASA-i za izdavanje odobrenja TCO. EASA je ocijenila zahtjev u skladu sa zahtjevima utvrđenima u Uredbi (EU) br. 452/2014 i izrazila zabrinutost jer Air Zimbabwe (Pvt) Ltd nije pokazao da je ispunio primjenjive zahtjeve utvrđene u članku 3. Uredbe (EU) br. 452/2014. EASA je stoga zaključila da daljnja ocjena ne bi završila izdavanjem odobrenja TCO zračnom prijevozniku Air Zimbabwe (Pvt) Ltd jer on ne ispunjava navedene zahtjeve. Stoga je EASA 7. studenoga 2016. odbila zahtjev iz sigurnosnih razloga.

                  (113)

                  Komisija je 3. ožujka 2017. zatražila informacije od zimbabveanskog tijela za civilno zrakoplovstvo („CAAZ”) o mjerama koje su poduzete nakon što je EASA odbila zahtjev zračnog prijevoznika Air Zimbabwe (Pvt) Ltd za izdavanje odobrenja TCO. Tim su dopisom započete službene konzultacije s CAAZ-om, u skladu s odredbama članka 3. stavka 2. Uredbe (EZ) br. 473/2006. S obzirom na to da sigurnosni nedostaci utvrđeni EASA-inom ocjenom sigurnosti potrebnom za izdavanje odobrenja TCO nisu uklonjeni, CAAZ i Air Zimbabwe (Pvt) Ltd dobili su mogućnost da ih 26. travnja 2017. saslušaju Komisija i Odbor za sigurnost zračnog prometa, u skladu s člankom 7. Uredbe (EZ) br. 2111/2005.

                  (114)

                  Tijekom tog saslušanja CAAZ je među ostalim iznio informacije o svojim odgovornostima nadzora nad zračnim prijevoznikom Air Zimbabwe (Pvt) Ltd. CAAZ je ukratko naveo i mjere koje je poduzeo nakon što je EASA iz sigurnosnih razloga odbila zahtjev zračnog prijevoznika Air Zimbabwe (Pvt) Ltd za izdavanje odobrenja TCO. EASA je dostavila informacije o ozbiljnim sigurnosnim nedostacima na kojima se temeljila njezina negativna odluka u pogledu izdavanja odobrenja TCO.

                  (115)

                  Tijekom tog saslušanja Air Zimbabwe (Pvt) Ltd dao je informacije o korektivnim mjerama koje su pokrenute nakon što je EASA odbila njegov zahtjev za izdavanje odobrenja TCO i koje se još provode. Međutim, i dalje postoje razlozi za zabrinutost jer je iz informacija koje je dostavio Air Zimbabwe (Pvt) Ltd vidljivo da je ostvaren ograničeni napredak u razvoju njegovih sustava upravljanja sigurnošću i kvalitetom.

                  (116)

                  Iz trenutačno raspoloživih informacija, uključujući informacije povezane s EASA-inom ocjenom sigurnosti zračnog prijevoznika Air Zimbabwe (Pvt) Ltd potrebnom za izdavanje odobrenja TCO, i informacija koje je predstavio taj zračni prijevoznik vidljivo je da postoje ozbiljni sigurnosni nedostaci kad je riječ o zračnom prijevozniku Air Zimbabwe (Pvt) Ltd. Smatra se da Air Zimbabwe (Pvt) Ltd trenutačno ne može ukloniti navedene sigurnosne nedostatke. Ustvari, njegove su trenutačne sigurnosne radnje uglavnom u razvojnoj fazi, a korektivni akcijski plan koji je Air Zimbabwe (Pvt) Ltd predstavio kao odgovor na nedostatke utvrđene ocjenom sigurnosti potrebnom za izdavanje odobrenja TCO nije dovoljno razvijen, posebno kad je riječ o potrebnoj analizi temeljnih uzroka.

                  (117)

                  U skladu sa zajedničkim kriterijima iz Priloga Uredbi (EZ) br. 2111/2005 Komisija smatra da bi popis zračnih prijevoznika na koje se primjenjuje zabrana letenja u Uniji trebalo izmijeniti dodavanjem zračnog prijevoznika Air Zimbabwe (Pvt) Ltd u Prilog A Uredbi (EZ) br. 474/2006.

                  (118)

                  Države članice moraju, davanjem prednosti inspekcijskim pregledima na stajanci koje treba izvršiti nad zračnim prijevoznicima certificiranima u Zimbabveu, i dalje provjeravati stvarno poštovanje odgovarajućih standarda sigurnosti u skladu s Uredbom (EU) br. 965/2012.

                  (119)

                  Ako se na temelju bilo koje relevantne sigurnosne informacije utvrdi da postoje neposredni sigurnosni rizici koji su posljedica nepotpunog poštovanja međunarodnih standarda sigurnosti, Komisija može biti obvezna poduzeti daljnje mjere u skladu s Uredbom (EZ) br. 2111/2005.

                  (120)

                  Uredbu (EZ) br. 474/2006 trebalo bi stoga na odgovarajući način izmijeniti.

                  (121)

                  Mjere predviđene ovom Uredbom u skladu su s mišljenjem Odbora za sigurnost zračnog prometa,

            DONIJELA JE OVU UREDBU:
      Članak 1.
      Uredba (EZ) br. 474/2006 mijenja se kako slijedi:

                  (1)

                  Prilog A zamjenjuje se tekstom iz Priloga I. ovoj Uredbi;

                  (2)

                  Prilog B zamjenjuje se tekstom iz Priloga II. ovoj Uredbi.

            Članak 2.
      Ova Uredba stupa na snagu sljedećeg dana od dana objave u Službenom listu Europske unije.

         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 15. svibnja 2017.

               Za Komisiju,

               u ime predsjednika,

            Violeta BULC

               Članica Komisije

         (1)  SL L 344, 27.12.2005., str. 15.

         (2)  Uredba Komisije (EZ) br. 474/2006 od 22. ožujka 2006. o uspostavi popisa Zajednice onih zračnih prijevoznika na koje se primjenjuje zabrana letenja unutar Zajednice iz poglavlja II. Uredbe (EZ) br. 2111/2005 Europskog parlamenta i Vijeća (SL L 84, 23.3.2006., str. 14.).

         (3)  Uredba Vijeća (EEZ) br. 3922/1991 od 16. prosinca 1991. o usklađivanju tehničkih zahtjeva i upravnih postupaka u području civilnog zrakoplovstva (SL L 373, 31.12.1991., str. 4.).

         (4)  Uredba Komisije (EZ) br. 473/2006 od 22. ožujka 2006. o utvrđivanju provedbenih pravila za popis Zajednice onih zračnih prijevoznika na koje se primjenjuje zabrana letenja unutar Zajednice iz poglavlja II. Uredbe (EZ) br. 2111/2005 Europskog parlamenta i Vijeća (SL L 84, 23.3.2006., str. 8.).

         (5)  Uredba Komisije (EU) br. 965/2012 od 5. listopada 2012. o utvrđivanju tehničkih zahtjeva i upravnih postupaka u vezi s letačkim operacijama u skladu s Uredbom (EZ) br. 216/2008 Europskog parlamenta i Vijeća (SL L 296, 25.10.2012., str. 1.).

         PRILOG A

            POPIS ZRAČNIH PRIJEVOZNIKA ZA KOJE VRIJEDI ZABRANA LETENJA U UNIJI, S IZNIMKAMA
             (1)

                     Naziv pravne osobe zračnog prijevoznika kako je naveden u njegovu AOC-u (i njegovo poslovno ime, ako je različito)

                     Broj svjedodžbe zračnog prijevoznika (AOC) ili broj operativne licencije

                     ICAO oznaka zračnog prijevoznika

                     Država zračnog prijevoznika

                        BLUE WING AIRLINES

                     SRBWA-01/2002

                     BWI

                     Surinam

                        IRAN ASEMAN AIRLINES

                     FS-102

                     IRC

                     Islamska Republika Iran

                        IRAQI AIRWAYS

                     001

                     IAW

                     Irak

                        MED-VIEW AIRLINE

                     MVA/AOC/10-12/05

                     MEV

                     Nigerija

                        MUSTIQUE AIRWAYS

                     2A/12/003K

                     MAW

                     Sveti Vincent i Grenadini

                        INTERNATIONAL JOINT-STOCK AVIATION COMPANY „URGA”

                     UK 012

                     URG

                     Ukrajina

                        AIR ZIMBABWE (PVT) LTD

                     177/04

                     AZW

                     Zimbabve

                        Svi zračni prijevoznici koje su certificirala afganistanska tijela nadležna za regulatorni nadzor, među ostalim

                        Islamska Republika Afganistan

                        AFGHAN JET INTERNATIONAL AIRLINES

                     AOC 008

                     AJA

                     Islamska Republika Afganistan

                        ARIANA AFGHAN AIRLINES

                     AOC 009

                     AFG

                     Islamska Republika Afganistan

                        EAST HORIZON AIRLINES

                     AOC 1013

                     EHN

                     Islamska Republika Afganistan

                        KAM AIR

                     AOC 001

                     KMF

                     Islamska Republika Afganistan

                        SAFI AIRWAYS

                     AOC 181

                     SFW

                     Islamska Republika Afganistan

                        Svi zračni prijevoznici koje su certificirala angolska tijela nadležna za regulatorni nadzor, osim prijevoznika TAAG Angola Airlines koji je uvršten u Prilog B, među ostalim

                        Republika Angola

                        AEROJET

                     AO 008-01/11

                     TEJ

                     Republika Angola

                        AIR GICANGO

                     009

                     Nepoznata

                     Republika Angola

                        AIR JET

                     AO 006-01/11-MBC

                     MBC

                     Republika Angola

                        AIR NAVE

                     017

                     Nepoznata

                     Republika Angola

                        AIR26

                     AO 003-01/11-DCD

                     DCD

                     Republika Angola

                        ANGOLA AIR SERVICES

                     006

                     Nepoznata

                     Republika Angola

                        DIEXIM

                     007

                     Nepoznata

                     Republika Angola

                        FLY540

                     AO 004-01 FLYA

                     Nepoznata

                     Republika Angola

                        GIRA GLOBO

                     008

                     GGL

                     Republika Angola

                        HELIANG

                     010

                     Nepoznata

                     Republika Angola

                        HELIMALONGO

                     AO 005-01/11

                     Nepoznata

                     Republika Angola

                        MAVEWA

                     016

                     Nepoznata

                     Republika Angola

                        SONAIR

                     AO 002-01/10-SOR

                     SOR

                     Republika Angola

                        Svi zračni prijevoznici koje su certificirala tijela Republike Kongo nadležna za regulatorni nadzor, među ostalim

                        Republika Kongo

                        AERO SERVICE

                     RAC06-002

                     RSR

                     Republika Kongo

                        CANADIAN AIRWAYS CONGO

                     RAC06-012

                     Nepoznata

                     Republika Kongo

                        EMERAUDE

                     RAC06-008

                     Nepoznata

                     Republika Kongo

                        EQUAFLIGHT SERVICES

                     RAC 06-003

                     EKA

                     Republika Kongo

                        EQUAJET

                     RAC06-007

                     EKJ

                     Republika Kongo

                        EQUATORIAL CONGO AIRLINES S.A.

                     RAC 06–014

                     Nepoznata

                     Republika Kongo

                        MISTRAL AVIATION

                     RAC06-011

                     Nepoznata

                     Republika Kongo

                        TRANS AIR CONGO

                     RAC 06–001

                     TSG

                     Republika Kongo

                        Svi zračni prijevoznici koje su certificirala tijela Demokratske Republike Kongo (DRK) nadležna za regulatorni nadzor, među ostalim

                        Demokratska Republika Kongo (DRK)

                        AIR FAST CONGO

                     409/CAB/MIN/TVC/0112/2011

                     Nepoznata

                     Demokratska Republika Kongo (DRK)

                        AIR KASAI

                     409/CAB/MIN/TVC/0053/2012

                     Nepoznata

                     Demokratska Republika Kongo (DRK)

                        AIR KATANGA

                     409/CAB/MIN/TVC/0056/2012

                     Nepoznata

                     Demokratska Republika Kongo (DRK)

                        AIR TROPIQUES

                     409/CAB/MIN/TVC/00625/2011

                     Nepoznata

                     Demokratska Republika Kongo (DRK)

                        BLUE AIRLINES

                     106/CAB/MIN/TVC/2012

                     BUL

                     Demokratska Republika Kongo (DRK)

                        BLUE SKY

                     409/CAB/MIN/TVC/0028/2012

                     Nepoznata

                     Demokratska Republika Kongo (DRK)

                        BUSY BEE CONGO

                     409/CAB/MIN/TVC/0064/2010

                     Nepoznata

                     Demokratska Republika Kongo (DRK)

                        COMPAGNIE AFRICAINE D'AVIATION (CAA)

                     409/CAB/MIN/TVC/0050/2012

                     Nepoznata

                     Demokratska Republika Kongo (DRK)

                        CONGO AIRWAYS

                     019/CAB/MIN/TVC/2015

                     Nepoznata

                     Demokratska Republika Kongo (DRK)

                        DAKOTA SPRL

                     409/CAB/MIN/TVC/071/2011

                     Nepoznata

                     Demokratska Republika Kongo (DRK)

                        DOREN AIR CONGO

                     102/CAB/MIN/TVC/2012

                     Nepoznata

                     Demokratska Republika Kongo (DRK)

                        GOMAIR

                     409/CAB/MIN/TVC/011/2010

                     Nepoznata

                     Demokratska Republika Kongo (DRK)

                        KIN AVIA

                     409/CAB/MIN/TVC/0059/2010

                     Nepoznata

                     Demokratska Republika Kongo (DRK)

                        KORONGO AIRLINES

                     409/CAB/MIN/TVC/001/2011

                     KGO

                     Demokratska Republika Kongo (DRK)

                        MALU AVIATION

                     098/CAB/MIN/TVC/2012

                     Nepoznata

                     Demokratska Republika Kongo (DRK)

                        MANGO AIRLINES

                     409/CAB/MIN/TVC/009/2011

                     Nepoznata

                     Demokratska Republika Kongo (DRK)

                        SERVE AIR

                     004/CAB/MIN/TVC/2015

                     Nepoznata

                     Demokratska Republika Kongo (DRK)

                        SERVICES AIR

                     103/CAB/MIN/TVC/2012

                     Nepoznata

                     Demokratska Republika Kongo (DRK)

                        SWALA AVIATION

                     409/CAB/MIN/TVC/0084/2010

                     Nepoznata

                     Demokratska Republika Kongo (DRK)

                        TRANSAIR CARGO SERVICES

                     409/CAB/MIN/TVC/073/2011

                     Nepoznata

                     Demokratska Republika Kongo (DRK)

                        WILL AIRLIFT

                     409/CAB/MIN/TVC/0247/2011

                     Nepoznata

                     Demokratska Republika Kongo (DRK)

                        Svi zračni prijevoznici koje su certificirala džibutijska tijela nadležna za regulatorni nadzor, među ostalim

                        Džibuti

                        DAALLO AIRLINES

                     Nepoznat

                     DAO

                     Džibuti

                        Svi zračni prijevoznici koje su certificirala tijela Ekvatorske Gvineje nadležna za regulatorni nadzor, među ostalim

                        Ekvatorska Gvineja

                        CEIBA INTERCONTINENTAL

                     2011/0001/MTTCT/DGAC/SOPS

                     CEL

                     Ekvatorska Gvineja

                        CRONOS AIRLINES

                     2011/0004/MTTCT/DGAC/SOPS

                     Nepoznata

                     Ekvatorska Gvineja

                        PUNTO AZUL

                     2012/0006/MTTCT/DGAC/SOPS

                     Nepoznata

                     Ekvatorska Gvineja

                        TANGO AIRWAYS

                     Nepoznat

                     Nepoznata

                     Ekvatorska Gvineja

                        Svi zračni prijevoznici koje su certificirala eritrejska tijela nadležna za regulatorni nadzor, među ostalim

                        Eritreja

                        ERITREAN AIRLINES

                     AOC br. 004

                     ERT

                     Eritreja

                        NASAIR ERITREA

                     AOC br. 005

                     NAS

                     Eritreja

                        Svi zračni prijevoznici koje su certificirala tijela Gabonske Republike nadležna za regulatorni nadzor, osim prijevoznika Afrijet i SN2AG koji su uvršteni u Prilog B, među ostalim

                        Gabonska Republika

                        AFRIC AVIATION

                     010/MTAC/ANAC-G/DSA

                     EKG

                     Gabonska Republika

                        ALLEGIANCE AIR TOURIST

                     007/MTAC/ANAC-G/DSA

                     LGE

                     Gabonska Republika

                        NATIONALE REGIONALE TRANSPORT (N.R.T)

                     008/MTAC/ANAC-G/DSA

                     NRG

                     Gabonska Republika

                        SKY GABON

                     009/MTAC/ANAC-G/DSA

                     SKG

                     Gabonska Republika

                        SOLENTA AVIATION GABON

                     006/MTAC/ANAC-G/DSA

                     SVG

                     Gabonska Republika

                        TROPICAL AIR-GABON

                     011/MTAC/ANAC-G/DSA

                     Nepoznata

                     Gabonska Republika

                        Svi zračni prijevoznici koje su certificirala indonezijska tijela nadležna za regulatorni nadzor, osim prijevoznika Garuda Indonesia, Airfast Indonesia, Ekspres Transportasi Antarbenua,
                           Indonesia Air Asia, Citilink, Lion Air i Batik Air, među ostalim

                        Republika Indonezija

                        AIR BORN INDONESIA

                     135-055

                     Nepoznata

                     Republika Indonezija

                        AIR PACIFIC UTAMA

                     135–020

                     Nepoznata

                     Republika Indonezija

                        ALDA TRANS PAPUA

                     135–056

                     Nepoznata

                     Republika Indonezija

                        ALFA TRANS DIRGANTARA

                     135–012

                     Nepoznata

                     Republika Indonezija

                        AMA

                     135–054

                     Nepoznata

                     Republika Indonezija

                        ANGKASA SUPER SERVICE

                     135–050

                     LBZ

                     Republika Indonezija

                        ASI PUDJIASTUTI

                     135–028

                     SQS

                     Republika Indonezija

                        AVIASTAR MANDIRI

                     135–029

                     VIT

                     Republika Indonezija

                        DABI AIR NUSANTARA

                     135–030

                     Nepoznata

                     Republika Indonezija

                        DERAYA AIR TAXI

                     135–013

                     DRY

                     Republika Indonezija

                        DERAZONA AIR SERVICE

                     135–010

                     DRZ

                     Republika Indonezija

                        EASTINDO

                     135–038

                     ESD

                     Republika Indonezija

                        ELANG LINTAS INDONESIA

                     135–052

                     Nepoznata

                     Republika Indonezija

                        ELANG NUSANTARA AIR

                     135–053

                     Nepoznata

                     Republika Indonezija

                        ENGGANG AIR SERVICE

                     135–045

                     Nepoznata

                     Republika Indonezija

                        ERSA EASTERN AVIATION

                     135–047

                     Nepoznata

                     Republika Indonezija

                        GATARI AIR SERVICE

                     135–018

                     GHS

                     Republika Indonezija

                        HEVILIFT AVIATION

                     135–042

                     Nepoznata

                     Republika Indonezija

                        INDONESIA AIR ASIA EXTRA

                     121–054

                     Nepoznata

                     Republika Indonezija

                        INDONESIA AIR TRANSPORT

                     121–034

                     IDA

                     Republika Indonezija

                        INDO STAR AVIATION

                     135–057

                     Nepoznata

                     Republika Indonezija

                        INTAN ANGKASA AIR SERVICE

                     135–019

                     Nepoznata

                     Republika Indonezija

                        JAYAWIJAYA DIRGANTARA

                     121–044

                     JWD

                     Republika Indonezija

                        JOHNLIN AIR TRANSPORT

                     135–043

                     JLB

                     Republika Indonezija

                        KAL STAR AVIATION

                     121–037

                     KLS

                     Republika Indonezija

                        KARTIKA AIRLINES

                     121–003

                     KAE

                     Republika Indonezija

                        KOMALA INDONESIA

                     135–051

                     Nepoznata

                     Republika Indonezija

                        KURA-KURA AVIATION

                     135–016

                     KUR

                     Republika Indonezija

                        MARTA BUANA ABADI

                     135–049

                     Nepoznata

                     Republika Indonezija

                        MATTHEW AIR NUSANTARA

                     135–048

                     Nepoznata

                     Republika Indonezija

                        MIMIKA AIR

                     135–007

                     Nepoznata

                     Republika Indonezija

                        MY INDO AIRLINES

                     121–042

                     Nepoznata

                     Republika Indonezija

                        NAM AIR

                     121–058

                     Nepoznata

                     Republika Indonezija

                        NATIONAL UTILITY HELICOPTER

                     135–011

                     Nepoznata

                     Republika Indonezija

                        NUSANTARA AIR CHARTER

                     121–022

                     SJK

                     Republika Indonezija

                        PEGASUS AIR SERVICES

                     135–036

                     Nepoznata

                     Republika Indonezija

                        PELITA AIR SERVICE

                     121–008

                     PAS

                     Republika Indonezija

                        PENERBANGAN ANGKASA SEMESTA

                     135–026

                     Nepoznata

                     Republika Indonezija

                        PURA WISATA BARUNA

                     135–025

                     Nepoznata

                     Republika Indonezija

                        RIAU AIRLINES

                     121–016

                     RIU

                     Republika Indonezija

                        SAYAP GARUDA INDAH

                     135–004

                     Nepoznata

                     Republika Indonezija

                        SMAC

                     135–015

                     SMC

                     Republika Indonezija

                        SPIRIT AVIATION SENTOSA

                     135–058

                     Nepoznata

                     Republika Indonezija

                        SRIWIJAYA AIR

                     121–035

                     SJY

                     Republika Indonezija

                        SURYA AIR

                     135–046

                     Nepoznata

                     Republika Indonezija

                        TRANSNUSA AVIATION MANDIRI

                     121–048

                     TNU

                     Republika Indonezija

                        TRANSWISATA PRIMA AVIATION

                     135–021

                     TWT

                     Republika Indonezija

                        TRAVEL EXPRESS AVIATION SERVICE

                     121–038

                     XAR

                     Republika Indonezija

                        TRAVIRA UTAMA

                     135–009

                     TVV

                     Republika Indonezija

                        TRI MG-INTRA ASIA AIRLINES

                     121–018

                     TMG

                     Republika Indonezija

                        TRI MG-INTRA ASIA AIRLINES

                     135–037

                     Nepoznata

                     Republika Indonezija

                        TRIGANA AIR SERVICE

                     121–006

                     TGN

                     Republika Indonezija

                        UNINDO

                     135–040

                     Nepoznata

                     Republika Indonezija

                        WESTSTAR AVIATION INDONESIA

                     135–059

                     Nepoznata

                     Republika Indonezija

                        WING ABADI AIRLINES

                     121–012

                     WON

                     Republika Indonezija

                        Svi zračni prijevoznici koje su certificirala tijela Kirgiske Republike nadležna za regulatorni nadzor, među ostalim

                        Kirgiska Republika

                        AIR BISHKEK (nekadašnji EASTOK AVIA)

                     15

                     EAA

                     Kirgiska Republika

                        AIR MANAS

                     17

                     MBB

                     Kirgiska Republika

                        AVIA TRAFFIC COMPANY

                     23

                     AVJ

                     Kirgiska Republika

                        CENTRAL ASIAN AVIATION SERVICES (CAAS)

                     13

                     CBK

                     Kirgiska Republika

                        HELI SKY

                     47

                     HAC

                     Kirgiska Republika

                        AIR KYRGYZSTAN

                     03

                     LYN

                     Kirgiska Republika

                        MANAS AIRWAYS

                     42

                     BAM

                     Kirgiska Republika

                     S GROUP INTERNATIONAL
                     (nekadašnji S GROUP AVIATION)

                     45

                     IND

                     Kirgiska Republika

                        SKY BISHKEK

                     43

                     BIS

                     Kirgiska Republika

                        SKY KG AIRLINES

                     41

                     KGK

                     Kirgiska Republika

                        SKY WAY AIR

                     39

                     SAB

                     Kirgiska Republika

                        TEZ JET

                     46

                     TEZ

                     Kirgiska Republika

                        VALOR AIR

                     07

                     VAC

                     Kirgiska Republika

                        Svi zračni prijevoznici koje su certificirala liberijska tijela nadležna za regulatorni nadzor.

                        Liberija

                        Svi zračni prijevoznici koje su certificirala libijska tijela nadležna za regulatorni nadzor, među ostalim

                        Libija

                        AFRIQIYAH AIRWAYS

                     007/01

                     AAW

                     Libija

                        AIR LIBYA

                     004/01

                     TLR

                     Libija

                        BURAQ AIR

                     002/01

                     BRQ

                     Libija

                        GHADAMES AIR TRANSPORT

                     012/05

                     GHT

                     Libija

                        GLOBAL AVIATION AND SERVICES

                     008/05

                     GAK

                     Libija

                        LIBYAN AIRLINES

                     001/01

                     LAA

                     Libija

                        PETRO AIR

                     025/08

                     PEO

                     Libija

                        Svi zračni prijevoznici koje su certificirala nepalska tijela nadležna za regulatorni nadzor, među ostalim

                        Republika Nepal

                        AIR DYNASTY HELI. S.

                     035/2001

                     Nepoznata

                     Republika Nepal

                        AIR KASTHAMANDAP

                     051/2009

                     Nepoznata

                     Republika Nepal

                        BUDDHA AIR

                     014/1996

                     BHA

                     Republika Nepal

                        FISHTAIL AIR

                     017/2001

                     Nepoznata

                     Republika Nepal

                        GOMA AIR

                     064/2010

                     Nepoznata

                     Republika Nepal

                        HIMALAYA AIRLINES

                     084/2015

                     Nepoznata

                     Republika Nepal

                        MAKALU AIR

                     057A/2009

                     Nepoznata

                     Republika Nepal

                        MANANG AIR PVT LTD

                     082/2014

                     Nepoznata

                     Republika Nepal

                        MOUNTAIN HELICOPTERS

                     055/2009

                     Nepoznata

                     Republika Nepal

                        MUKTINATH AIRLINES

                     081/2013

                     Nepoznata

                     Republika Nepal

                        NEPAL AIRLINES CORPORATION

                     003/2000

                     RNA

                     Republika Nepal

                        SAURYA AIRLINES

                     083/2014

                     Nepoznata

                     Republika Nepal

                        SHREE AIRLINES

                     030/2002

                     SHA

                     Republika Nepal

                        SIMRIK AIR

                     034/2000

                     Nepoznata

                     Republika Nepal

                        SIMRIK AIRLINES

                     052/2009

                     RMK

                     Republika Nepal

                        SITA AIR

                     033/2000

                     Nepoznata

                     Republika Nepal

                        TARA AIR

                     053/2009

                     Nepoznata

                     Republika Nepal

                        YETI AIRLINES DOMESTIC

                     037/2004

                     NYT

                     Republika Nepal

                        Svi zračni prijevoznici koje su certificirala tijela Svetog Tome i Prinsipea nadležna za regulatorni nadzor, među ostalim

                        Sveti Toma i Prinsipe

                        AFRICA'S CONNECTION

                     10/AOC/2008

                     ACH

                     Sveti Toma i Prinsipe

                        STP AIRWAYS

                     03/AOC/2006

                     STP

                     Sveti Toma i Prinsipe

                        Svi zračni prijevoznici koje su certificirala tijela Sijere Leonea nadležna za regulatorni nadzor, među ostalim

                        Sijera Leone

                        AIR RUM, LTD

                     NEPOZNAT

                     RUM

                     Sijera Leone

                        DESTINY AIR SERVICES, LTD

                     NEPOZNAT

                     DTY

                     Sijera Leone

                        HEAVYLIFT CARGO

                     NEPOZNAT

                     Nepoznata

                     Sijera Leone

                        ORANGE AIR SIERRA LEONE LTD

                     NEPOZNAT

                     ORJ

                     Sijera Leone

                        PARAMOUNT AIRLINES, LTD

                     NEPOZNAT

                     PRR

                     Sijera Leone

                        SEVEN FOUR EIGHT AIR SERVICES LTD

                     NEPOZNAT

                     SVT

                     Sijera Leone

                        TEEBAH AIRWAYS

                     NEPOZNAT

                     Nepoznata

                     Sijera Leone

                        Svi zračni prijevoznici koje su certificirala sudanska tijela nadležna za regulatorni nadzor, među ostalim

                        Republika Sudan

                        ALFA AIRLINES SD

                     54

                     AAJ

                     Republika Sudan

                        BADR AIRLINES

                     35

                     BDR

                     Republika Sudan

                        BLUE BIRD AVIATION

                     11

                     BLB

                     Republika Sudan

                        ELDINDER AVIATION

                     8

                     DND

                     Republika Sudan

                        GREEN FLAG AVIATION

                     17

                     Nepoznata

                     Republika Sudan

                        HELEJETIC AIR

                     57

                     HJT

                     Republika Sudan

                        KATA AIR TRANSPORT

                     9

                     KTV

                     Republika Sudan

                        KUSH AVIATION CO.

                     60

                     KUH

                     Republika Sudan

                        NOVA AIRWAYS

                     46

                     NOV

                     Republika Sudan

                        SUDAN AIRWAYS CO.

                     1

                     SUD

                     Republika Sudan

                        SUN AIR

                     51

                     SNR

                     Republika Sudan

                        TARCO AIR

                     56

                     TRQ

                     Republika Sudan

            (1)  Zračnim prijevoznicima navedenima u Prilogu A može se dopustiti ostvarenje prava prometovanja tako da od zračnog prijevoznika koji nema zabranu letenja zakupe zrakoplov s posadom, održavanjem i osiguranjem, uz uvjet da su zadovoljeni odgovarajući standardi sigurnosti.

         PRILOG B

            POPIS ZRAČNIH PRIJEVOZNIKA ZA KOJE VRIJEDE OGRANIČENJA LETENJA UNUTAR UNIJE
             (1)

                     Naziv pravne osobe zračnog prijevoznika kako je naveden u njegovu AOC-u (i njegovo poslovno ime, ako je različito)

                     Broj svjedodžbe zračnog prijevoznika („AOC”)

                     ICAO oznaka zračnog prijevoznika

                     Država zračnog prijevoznika

                     Tip zrakoplova za koji vrijede ograničenja

                     Registarske oznake i, ako su poznati, tvornički serijski brojevi zrakoplova za koji vrijede ograničenja

                     Država registracije

                        TAAG ANGOLA AIRLINES

                     001

                     DTA

                     Republika Angola

                     Cjelokupna flota, osim: zrakoplova tipa Boeing B737-700, zrakoplova tipa Boeing B777-200, zrakoplova tipa Boeing B777-300 i zrakoplova tipa Boeing B777-300ER.

                     Cjelokupna flota, osim: flote zrakoplova tipa Boeing B737-700, kako je navedeno u AOC-u; flote zrakoplova tipa Boeing B777-200, kako je navedeno u AOC-u; flote zrakoplova tipa Boeing B777-300, kako je navedeno u AOC-u, i flote zrakoplova tipa Boeing B777-300ER, kako je navedeno u AOC-u.

                     Republika Angola

                        AIR SERVICE COMORES

                     06-819/TA-15/DGACM

                     KMD

                     Komori

                     Cjelokupna flota, osim: LET 410 UVP.

                     Cjelokupna flota, osim: D6-CAM (851336).

                     Komori

                        AFRIJET BUSINESS SERVICE
                         (2)

                     002/MTAC/ANAC-G/DSA

                     ABS

                     Gabonska Republika

                     Cjelokupna flota, osim: 2 zrakoplova tipa Falcon 50, 2 zrakoplova tipa Falcon 900.

                     Cjelokupna flota, osim: TR-LGV; TR-LGY; TR-AFJ; TR-AFR.

                     Gabonska Republika

                        NOUVELLE AIR AFFAIRES GABON (SN2AG)

                     003/MTAC/ANAC-G/DSA

                     NVS

                     Gabonska Republika

                     Cjelokupna flota, osim: 1 zrakoplova tipa Challenger CL-601, 1 zrakoplova tipa HS-125-800.

                     Cjelokupna flota, osim: TR-AAG, ZS-AFG.

                     Gabonska Republika; Republika Južna Afrika

                        IRAN AIR

                     FS100

                     IRA

                     Islamska Republika Iran

                     Svi zrakoplovi tipa Fokker F100 i tipa Boeing B747.

                     Zrakoplovi tipa Fokker F100, kako je navedeno u AOC-u; zrakoplovi tipa Boeing B747, kako je navedeno u AOC-u.

                     Islamska Republika Iran

                        AIR KORYO

                     GAC-AOC/KOR-01

                     KOR

                     Demokratska Narodna Republika Koreja

                     Cjelokupna flota, osim: 2 zrakoplova tipa TU-204.

                     Cjelokupna flota, osim: P-632, P-633.

                     Demokratska Narodna Republika Koreja

            (1)  Zračnim prijevoznicima navedenima u Prilogu B može se dopustiti ostvarenje prava prometovanja tako da od zračnog prijevoznika koji nema zabranu letenja zakupe zrakoplov s posadom, održavanjem i osiguranjem, uz uvjet da su zadovoljeni odgovarajući standardi sigurnosti.

            (2)  Prijevozniku Afrijet za tekuće je prometovanje u Europskoj uniji dopuštena upotreba samo ovdje navedenih zrakoplova.